พอดีตัวร้อนไม่สบายอ่ะครับ 2วันแล้ว ตอนแรกทำท่าจะหายพอตกกลางคืนก็เป็นอีก ตอนนี้ น้ำมุกเริ่มแห้ง เหลือแต่ปวดเมื่อยตัว ตัวร้อนอยู่ บางที่ลองจับก็ไม่ร้อน ไปหาดีใหมครับ
สวัสดีค่ะ อาการมีไข้ มีน้ำมูก อาจเกิดจาก1.การติดเชื้อไวรัสที่ทำให้เกิดหวัดทั่วไปที่บริเวณลำคอ2.การติดเชื้อแบคทีเรียที่คอ ทำให้คออักเสบ เจ็บคอ คอมีหนอง มีไข้3.เป็นไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วัน4.ต่อมทอนซิลอักเสบ อาจมีต่อมทอนซิลโตและบวมแดง กลืนลำบาก5 ต่อมไซนัสอักเสบ อาจมีน้ำมูกเขียว มีไข้ ปวดตามใบหน้าหากตอนนี้ไข้เริ่มลง น้ำมูกแห้งดีแล้ว แสดงว่าการติดเชื้อใกล้หายดีแล้ว แนะนำสังเกตอาการต่อไปก่อนค่ะการดูแลตัวเองเบื้องต้น ดื่มน้ำมากๆ พักผ่อน งดสูบบุหรี่หรือดื่มแอลกอฮอล์ รับประทานยาลดไข้ในกลุ่มยาพาราเซตามอลได้ รับประทานยาแก้แพ้กลุ่มต้านฮิสตามีนเพื่อลดน้ำมูกได้หากเริ่มกลับมามีไข้สูง ไอมาก น้ำมูกข้นเขียว หายใจหอบเหนื่อย ควรไปพบแพทย์